open-index/open-wikipedia-markdown huggingface dataset:
Povijesni i pomorski muzej Istre

**Povijesni i pomorski muzej Istre** (tal. *Museo storico e navale dell’Istria*) nalazi se na najvišem brežuljku u Puli, na nadmorskoj visini od 32,4 metra, između mora i brežuljaka Arene, Zara i Sv. Mihovila, u adaptiranoj mletačkoj utvrdi. Od 1961. godine ondje se nalaze radne i izložbene prostorije Povijesnog i pomorskog muzeja Istre koji je osnovan 31. prosinca 1955. godine kao Muzej revolucije.

## Odjeli i zbirke
Povijesni i pomorski muzej Istre - Museo storico e navale dell'Istria javna je ustanova čija je djelatnost determinirana zakonskim odredbama. Djeluje kao jedinstvena cjelina s četiri ustrojbene jedinice: Odjelom za povijest grada Pule, Odjelom srednjovjekovne povijesti Istre, Odjelom istarske povijesti novoga vijeka i novoosnovanim Odjelom povijesti pomorstva i brodogradnje.

Više od 50.000 muzejskih predmeta obrađeno je, obrađuje se, dokumentira, pohranjuje i razvrstava u 18 muzejskih zbiraka (Numizmatička zbirka, Zbirka arhivalija, Zbirka filmskih i video zapisa, Zbirka fotografija, Zbirka memoarske građe, Zbirka ordena, medalja, plaketa, diploma, pečata i grbova, Zbirka oružja i vojne opreme, Zbirka plakata i promidžbenog materijala, Zbirka pomorstva i brodogradnje, Zbirka spomenika, Zbirka subgradskog života, Zbirka tiska, Zbirka zastava, Zbirka značajnih ličnosti, Kartografska zbirka, Zbirka audio zapisa, Zbirka gradskog života, Zbirka starih razglednica) i 10 ostalih, dokumentacijskih zbiraka. U bogatom fundusu s preko 50.000 muzejskih predmeta posebno je značajan fundus zbirke starih razglednica, karata te zbirke oružja, odora i vojne opreme i pomorstva.

Muzej prikuplja kulturna dobra (u vremenskom slijedu od razvijenog srednjeg vijeka, tj. od 15. stoljeća do najnovijeg doba), stručno obrađuje, pohranjuje, zaštićuje i čuva s potrebnom dokumentacijom, te neposredno ili posredno predočuje javnosti putem stalnih i povremenih izložaba ili objavljivanjem spoznaja o muzejskoj građi putem stručnih, znanstvenih i drugih obavijesnih sredstava s ciljem da pokretna dobra, kao dobra opće nacionalne i ljudske kulturne baštine, služe zadovoljavanju osnovnih ljudskih i kulturnih potreba.

Muzej zapošljava 9 osoba na čijem se čelu trenutačno nalazi ravnatelj Gracijano Kešac.

## Povezano
* Mornarički muzej u Puli (njem. *Marine Museum*)

## Reference

## Vanjske veze
* mdc.hr: info o Povijesnom muzeju Istre
* Glas Istre: ''Povijesni muzej Istre postaje i pomorski'', objavljeno 27. rujna 2010., preuzeto 20. srpnja 2011.
Fort Brioni Minor

**Fort Brioni Minor** je obalna utvrda na Malom Brijunu koju je izgradila Austrija krajem 19. stoljeća radi zaštite glavne luke svoje ratne mornarice. Utvrda se nalazila u sektoru VIII Obalne regije Pula (njem. *Küstenabschnitt Pola*), a klasificirana je kao obalna oklopna utvrda (njem. *Werk (Küstenfort) mit Panzer*).

Fort Brioni Minor je uz Fort Tegetthoff na Velom Brijunu činio najzapadnije utvrde prvog sustava obrane austrougarske ratne luke u Puli. Utvrda se gradila tijekom posljednjih pet godina devetnaestog stoljeća te je nakon završetka gradnje postala najvećom austrougarskom utvrdom na Jadranu. Na brijunskom otočju nalazilo se još četiri tvrđave.

Dimenzije utvrde iznosile su 175 x 90 m, a u njoj je boravila posada od 12 časnika i 530 vojnika. Utvrda se prostire na površini od 15.750 m2, a štitilo ju je 20 topova velikog dometa.

U posljednje vrijeme utvrda se koristi tijekom turističke sezone kao pozornica kazališta Ulysses na kojoj se prikazuju predstave poput *[[Kralj Lear|Kralja Leara]]*, *[[Medeja|Medeje]]*, *[[Hamlet]]a*, *[[Tesla Electric Company]]ja* i *[[Pijana noć 1918.|Pijane noći 1918.]]*

## Povezano
* Pulske fortifikacije
* Nacionalna udruga za fortifikacije Pula
* Povijest Pule
* Pula
Fort Casoni Vecchi

**Fort Casoni Vecchi** (**Fort Monteparadiso**) je utvrda na pulskom brežuljku Vidikovac koju je izgradila Austrija 1853. godine radi zaštite glavne luke svoje ratne mornarice. Utvrda se nalazila na granici sektora I i V Obalne regije Pula (njem. *Küstenabschnitt Pola*), a klasificirana je kao obalna utvrda (njem. *Werk (Küstenfort) ohne Panzer*).
Fortifikaciju održava udruga za oživljavanje i zaštitu *Casoni Vecchi*.

## Povezano
* Pulske fortifikacije
* Nacionalna udruga za fortifikacije Pula
* Povijest Pule
* Pula

## Napomene
Fort Forno

**Fort Forno** je obalna utvrda u Barbarigi koju je izgradila Austrija 1904. godine radi zaštite glavne luke svoje ratne mornarice. Utvrda se nalazila u sektoru IX Obalne regije Pula (njem. *Küstenabschnitt Pola*), a klasificirana je kao obalna oklopna utvrda (njem. *Werk (Küstenfort) mit Panzer*).

Osim Forta Forno u ovom se sektoru nalaze još dvije obalne oklopne utvrde, a u obrani im je pomagalo još sedam obalnih baterija. Ovaj sektor činio je sjeverozapadni kraj pulskog fortifikacijskog sustava, štiteći sjeverni ulaz u Fažanski kanal.

Fort Forno građen je u stilu svoga vremena, od betona u obliku prstena ojačanog dvjema baterijama, Benedetto i Caluzzi: ona s lijeve strane s dvama topovimaa kalibra 305 mm i s desne strane s topovima kalibra 280&nbsp;mm. Tvrđava je tijekom vremena urušena, no vidljivo je da je bila omeđena visokim kamenim zidovima i puškarnicama dok je cijelu utvrdu okruživao suhi i duboki rov, kao prepreka pješaštvu. S uzvisine na kojoj je bila, pruža se pogled na Rovinj, Barbarigu, Fažanu i Pulu. Kasnije, nakon Drugoga svjetskog rata, utvrdu je koristila JNA i u njoj držala stoku i stočnu hranu.

Svi fortifikacijski objekti na ovom području, ukupno njih 14, vidljivi i nevidljivi jer su neki pod zemljom, međusobno su povezani kanalima.

Fort Forno planira se urediti u smještajni objekt unutar budućeg turističkog odmorišta, dok će ostale fortifikacije dobiti uloge poput kluba s izložbom starog oružja, stalne povijesne izložbe, galerijskih prostora itd. U blizini će se nalaziti brojne vile i golf igralište tako da će cijeli prostor moći primiti 1,000 gostiju.

## Povezano
* Pulske fortifikacije
* Nacionalna udruga za fortifikacije Pula
* Povijest Pule
* Pula
Pulski lukobran

**Pulski lukobran** sagradila je Austro-Ugarska između 1910. i 1914. godine s ciljem obrane od neprijateljskog brodovlja te zaštite priobalja i grada od naleta većih valova. Procjenjuje se da su u lukobran ugrađene stotine tisuća kubika kamena i desetine tisuća kubika betona. Iako je planirana dužina bila 1.200 metara, ostao je 141 metar neizgrađenog dijela, a nešto više od 250 metara je nedovršeno. Širok je sedam metara, a dubina do prirodne stijene, na kojoj je podignut nasip, iznosi od 20 do 36 metara. Korijen lukobrana je na rtu Kumpar, a proteže se 350 stupnjeva prema rtu Proština.

Danas je lukobran neugledan, nestabilan i potencijalno opasan zbog nebrige za taj strateški infrastrukturni objekt koja ga je pretvorila u derutnu i sve manje funkcionalnu građevinu. Vertikalni zid lukobrana je urušen, odnosno nedovršen u dužini od 254 metra, a postojeće berme (nasipani kamen pod vodom, koji dodatno učvršćuje lukobran) su neuredne.

Kruna je na pojedinim dijelovima u potpunosti razrušena i ispod razine mora, što omogućuje prelijevanje čak i osrednjih valova. Većim dijelom je neprohodna, a na pojedinim mjestima vide se komadi hrđave čelične armature. Također, pod utjecajem valova i korozije, na njoj su nestali vezni prsteni. Nasip i ostali dijelovi lukobrana neznatno su oštećeni i ne prijete stabilnosti objekta

Kako bi lukobran mogao obraniti Pulu od plimnog vala i biti funkcionalan za gospodarsku i rekreativnu namjenu potrebna je njegova sanacija koja se treba provesti u tri faze. Prva faza vrijedna 170.000 eura uključivala bi iskop postojećeg nasipa uz sami postojeći zid lukobrana. Zatim bi se, u drugoj fazi, nešto više od 3.800.000 eura uložilo u postavljanje kamenometa i bermi s obje strane postojećeg zida lukobrana. Sljedeću fazu, koja bi vrijedila 100.000 eura manje od druge faze, činilo bi postavljanje nadbetona nad postojeći zid i, povrh njega, armirano betonske krune s armaturom. Nakon provedene sanacije lukobran bi trebao ispunjavati zadaću za koju je prvotno bio namijenjen.

## Vanjske veze
* Plan sanacije pulskog lukobrana
Palača pošte u Puli

**Palača pošte** (tal. *Palazzo delle Poste*), zgrada u Puli koju je projektirao Angiolo Mazzoni, a građena je od 1932-1935. Prema sudu talijanskih povjesničara arhitekture ovo je Mazzonijevo najbolje djelo.

Palača pošte podignuta je u centru Pule na novouređenom Danteovom trgu s novom fontanom arhitekta Enrica Trolisa.

Arhitektura 19. stoljeća s primjenom željeza, čelika i armiranog betona otvorila je u Puli, kroz izgradnju industrijskih i vojnih građevina obrambenog sustava, putove modernoj arhitekturi, koja kulminira 1930-ih realizacijom vrhunskih arhitektonskih ostvarenja. Osim zgrade pošte, značajni su i postaja za hidroavione, banka, kina te neke stambene zgrade u središtu grada.

Palaču pošte Mazzoni je gradio kao apsolutno modernu kuću na pravilnom kubusu koja je nosila tri geometrijski simplificirana liktorska snopa koji su se kao tramne linije isticali na bijelom istarskom kamenu. Ta mala doza fašističke simbolike služila je kao svojevrsni kozmetički ožiljak vlasti pod čijim je skutima stvorena, te je na suzdržanom modernizmu kojim se sama kuća odlikuje taj rez ostavio pečat vremena njezina nastanka.
Telefonsko-telegrafski centar u Puli

**Telefonsko-telegrafski centar u Puli** nalazi se u samom centru grada nasuprot historicističkoj zgradi austrougarskoga časničkog Mornaričkog kasina. TT centar u Puli arhitektonsko je ostvarenje Ninoslava Kučana i njegova suradnika Vjekoslava Antolovića iz 1974. godine. Zgrada predstavlja jedan od prvih i najzapaženijih u nizu projektiranih i mahom realiziranih telefonsko-telegrafskih centara u Hrvatskoj koji su prostorno bili vrlo jednostavni, a služili su za smještaj postrojenja - komunikacijskih centrala. Kako za funkcioniranje postrojenja nije bilo potrebno nikakvo osoblje nego samo povremeni nadzor, nije bilo nikakvih drugih prostornih zahtjeva.

Prilikom projektiranja TT centra u Puli konzervatori su postavili stroge uvjete u vezi s vanjskim izgledom jer su unatoč modernističkoj posvemašnjoj neosjetljivosti za arhitektonsku baštinu 1970-ih jedna od glavnih tema postale interpolacije.

TT centar u Puli izveden je kao prigradnja u strogo zadanim gabaritima, koja s ranije izgrađenim objektom Palača pošte čini trokutni otok. "Nevidljiva" neožbukana betonska pročelja s malobrojnim otvorima presvučena su prefabriciranim rasterom s velikim zatamnjenim staklenim stijenama.

Na mjestu današnjeg TT centra u Puli nalazila se prije Drugog svjetskog rata Palača nadvojvode Karla Stjepana koja je srušena u savezničkom bombardiranju.
Vodotoranj Vidikovac u Puli

**Vodotoranj na Vidikovcu** je precrpna stanica na istoimenom pulskom brežuljku izgrađena 1967. godine. Stanicom se opskrbljuju viša područja Pule, a ima osam crpki koje pumpaju u prosjeku 300 litara vode u sekundi.

Iz tog se objekta putem Vodotornja opskrbljuju bolnica, Veruda, Verudela, Stoja, Pješčana Uvala, Premantura, Banjole i Medulin. Voda se prikuplja u tri rezervoara i preko zajedničkog cjevovoda dovodi u vodospremu u objektu pa preko crpne stanice u vodovodni sustav. Snabdijevanje se u slučaju prekida električne energije obavlja iz Vodotornja. Stanicom se opskrbljuju viša područja Pule, a ima osam crpki koje pumpaju po 30 litara vode u sekundi i dvije s po 60 litara u sekundi, a pumpa se u prosjeku 300 litara u sekundi.
Stožerna zgrada u Puli

**Stožerna zgrada** (njem. *Stabsgebäude*) ili **Stožerna palača** (tal. *Palazzo stabale*) impozantna je građevina na puljskoj rivi izgrađena u drugoj polovini 19. stoljeća kada je Carevina Austrija odabrala Pulu za svoju glavnu ratnu luku. Od svoje izgradnje pa do početka 2000-ih zgrada je služila kao sjedište zapovjedništava ratnih mornarica država koje su upravljale Pulom tijekom tog razdoblja. Zbog toga se često naziva i **Palačom vojne komande** ili kratko **Komanda**. Austrijski vojni inženjeri i arhitekti projektirali su Palaču vojne komande kao jedan od prvih velikih objekata koji su u Puli nastajali pod utjecajem bečkoga romantičnoga historicizma.

U zgradi se donedavno nalazilo Zapovjedništo HRM-a za sjeverni sektor, koje se prema planovima premjestilo u lučicu Vergarolu zajedno s čitavim vojnim osobljem na području Pule. U zgradi su se potom smjestili uredi Istarske županije, te carinske i porezne uprave. Kako je zgrada dosta prostrana, planira se i otvaranje spomen-sobe o bogatoj pomorskoj povijesti Pule na jednom od triju katova Stožerne zgrade.

## Povezano
* Austro-ugarska ratna mornarica
* Pula
Fort Castelliere

**Fort Castelliere** velika je obalna je utvrda ukopana u zemlju. Izgrađena je 1859., a imala je važnu ulogu u štićenju Pulske luke za vrijeme Prvog svjetskog rata. Nije otvorena za javnost. Pod nadzorom je MORH-a.

## Povezano
* Pulske fortifikacije
* Nacionalna udruga za fortifikacije Pula
* Povijest Pule
* Pula

## Poveznice
*Pulske fortifikacije
Fort Gradina

**Fort Gradina** (**Fort Monte Srodino**) obalna je oklopna utvrda koja se smjestila na pomerskom brdu Monte Srodinu. Utvrda se nalazi u fortifikacijskom sustavu Premanturi te je okružena mnoštvom baterija i ostalim fortifikacijskim objektima.

## Povezano
* Pulske fortifikacije
* Nacionalna udruga za fortifikacije Pula
* Povijest Pule
* Pula
Fort Kaiser Franz

**Fort Kaiser Franz** obalna je utvrda koja se smjestila na pulskom otoku Svetom Andriji. Ovo je jedna od najmanjih pulskih fortifikacija. U njoj se nalazilo skladište oružja, a danas je napuštena.

## Povezano
* Pulske fortifikacije
* Nacionalna udruga za fortifikacije Pula
* Povijest Pule
* Pula
Fort Castiun

**Fort Castiun** (**Fort Pomer**) obalna je utvrda koja se nalazi u blizini pulskog gradskog odlagališta otpada Kaštijuna. Ovo je jedna od najvećih pulskih fortifikacija, a u prostorijama utvrde nalazi se azil za pse. Pod nadzorom je MORH-a.

## Povezano
* Pulske fortifikacije
* Nacionalna udruga za fortifikacije Pula
* Povijest Pule
* Pula
Muzej suvremene umjetnosti Istre – Museo d'arte contemporanea dell'Istria

**Muzej suvremene umjetnosti Istre – Museo d'arte contemporanea dell'Istria (MSUI–MACI),** [~ muˈzɛo ˈdarte kontɛmporaˈnɛa delˈlistrja] muzej u Puli osnovan 2008. s ciljem da bude krovna kulturna i umjetnička institucija istarskih umjetnika, ali i kao mjesto otvoreno za multikulturalne susrete. Muzej za svoju izložbenu djelatnost rabi prvi kat napuštenog prostora Stare tiskare, koji se nalazi na atraktivnoj lokaciji pulske rive. Austrougarska zgrada Stare tiskare spomenik je industrijske arhitekture (1862.), a nova muzejska zgrada planira se otvoriti do 2020. na lokaciji Kaštela, u najstrožoj povijesnoj jezgri grada.

## Zbirke

* Muzejske zbirke
** Zbirka dizajna i plakata
** Zbirka fotografije, filma i videa
** Zbirka inozemne umjetnosti
** Zbirka suvremene umjetnosti
* Dokumentacijska zbirka

## Ravnatelji

* Gorka Ostojić Cvajner (2008–14)
* Ketrin Milićević Mijošek (od 2014)

## Vanjske veze

* službeni website
* MSUI–MACI  na Muzejskom dokumentacijskom centru (MDC) – Hrvatskim virtualnim muzejima
Željeznički kolodvor u Puli

**Željeznički kolodvor u Puli** izgrađen je 1876. godine čime je dovršena zadnja dionica istarske pruge odnosno odvojka Južne željeznice od Divače do Pule. Zgrada kolodvora smještena je u podnožju Monte Ghira na samoj obali Puljskog zaljeva. Kolodvor funkcionira kao putnički, teretni i ranžirni. Posljednjih godina promet je na njemu smanjenog intenziteta zbog odsječenosti istarskih željeznica od ostatka hrvatske željezničke mreže do koje je došlo osamostaljivanjem Hrvatske i Slovenije. Planirani željeznički tunel kroz Ćićariju trebao bi doskočiti ovome problemu.

Od željezničkog kolodvora u Puli nastavlja se industrijski kolosijek za brodogradilište Uljanik koji ujedno spaja otok Uljanik, jedini hrvatski otok povezan željeznicom s kopnom.

## Povezano

* Pula
Fort Maria Luisa

**Fort Maria Luisa** kružna je obalna utvrda na pulskom poluotoku Muzilu koji je do prije tri godine bio zatvoren za javnost zbog vojnih sadržaja Republike Hrvatske. Ovo je najveća kružna pulska fortifikacija, a štitila je dio pulskog priobalja istočno od lukobrana. Na dane otvorenog Musila tvrđavu se može posjetiti, dok je ona pod zaštitom je MORH-a.

## Povezano
* Pulske fortifikacije
* Nacionalna udruga za fortifikacije Pula
* Povijest Pule
* Pula
Fort Grosso

**Fort Grosso** jedan je od najstarijih pulskih fortifikacijskih objekata koji se smjestio na štinjanskom brdu Groso. Tvrđava je velika, polukružnog oblika, a sa sjeveroistočne strane nalaze se razrušene simetrične prostorije. Utvrda ima i kulu čije stepenice vode do krova, a s krova se, kako kažu ljubitelji utvrda, pruža najljepši pogled sa svih utvrda. Tvrđava nije često posjećivana jer se nalazi duboko u šumi, a put do nje prilično je težak.

## Povezano
* Pulske fortifikacije
* Nacionalna udruga za fortifikacije Pula
* Povijest Pule
* Pula
Grand Hotel Riviera u Puli

**Grand Hotel Riviera** ili **Palasthotel Riviera** započeo se graditi 1908. godine, a otvoren je 1909. godine u Puli. Izgrađen je prema projektu bečkog arhitekta Carla Seidla. Nakon izgradnje dugo je vremena bio najveći i najluksuzniji pulski hotel. Ovo masivno neobarokno zdanje s bogatom secesijskom dekoracijom i velikim balkonom na glavnom pročelju izgrađeno je 1909. na iznimno povoljnoj lokaciji izvan povijesne jezgre. Investitor ovog palasthotela bio je *Österreichische Riviera Aktiengesellschaft* (hrv. Austrijska rivijera, dioničko društvo) koji je također sudjelovao u izgradnji nekoliko većih hotelskih zdanja u Istri poput istoimenog hotela u Poreču.

Hotel Riviera dugo je godina bio glavno okupljalište filmaša tijekom Festivala igranoga filma u Puli, a danas je u vlasništvu Arenaturista u kojem ima funkciju konačišta (engl. *guesthouse*). Grand Hotel Riviera primjer je prijelaznog stila između historicizma, koji u istarskoj arhitekturi traje i tijekom prvih dvaju desetljeća 20. stoljeća, i secesije, pa je ovome prijelaznom stilu svojstveno povezivanje i miješanje povijesnoga (historicističkoga) i suvremenoga (secesijskoga).

## Reference

## Vanjske veze
* Službene stranice hotela 
;Ostali projekti
Sveta Srca u Puli

**Sveta Srca u Puli** ili **muzejsko-galerijski prostor Sveta Srca u Puli** dislocirani je dio Arheološkoga muzeja u Puli i najnoviji gradski muzejsko-galerijski prostor otvoren u srpnju 2011. godine. Nalazi se u desakraliziranoj crkvi Svetih Srdaca Isusova i Marijina u De Villeovu usponu u starogradskome centru.

## Historija
Crkva Svetih Srdaca Isusova i Marijina izgrađena je 1908. godine na mjestu gdje su se 1886. nastanile redovnice Svetih Srdaca Isusova i Marijina radi intelektualnog i kršćanskog obrazovanja mladih djevojaka. Redovnice su uspjele podignuti samostan i crkvu na tome mjestu uz pomoć vjernika. Crkva je dovršena 1910. godine prema projektu Virgilija Volpija, a dovršio ju je Domenico Malusà. Trobrodna crkva bila je dugačka 38 metara, široka 16, a visoka 18 metara. U planu je bila i izgradnja zvonika koji nikad nije izgrađen.

Nakon Drugoga svjetskog rata redovnice napuštaju samostan i crkvu. U napušteni samostan useljava Tehnička škola, dok crkvu od 1958. godine Arheološki muzej koristi kao depo.

Budući da je crkva bila izgrađena na nasipu i statički vrlo nestabilna, pristupljeno je njezinoj obnovi koja je počela 2007. godine. Iako se planiralo u desakraliziranu crkvu smjestiti prvo muzejsko-znanstveni centar, a potom srednjovjekovni lapidarij, konačno je ipak odabran projekt muzejsko-galerijskoga prostora.

Prostor profanirane crkve planiran je kao multifunkcionalan i multimedijalan, te predviđen za održavanje predavanja, kongresa, znanstvenih tribina, predstava, koncerata, filmova, festivala i slično. Osim promišljenog uređenja interijera, jednako kvalitetno je uređen i eksterijer crkve koji se može koristiti kao prostor za manifestacije.

Trenutačno se u Svetim Srcima održava izložba s naslovom *Pula - rađanje grada* koja prezentira arheološke predmete pronađene u četvrti svetoga Teodora u Puli.

## Vanjske veze
Tvornica cementa u Puli

**Tvornica cementa u Puli** (tal. *Fabbrica cementi di Pola*), industrijski pogon proizvodnje aluminatnog cementa podignuta 1926. godine u Puli.

## Historija
U svibnju 1925. utemeljeno je društvo s kapitalom od 10 milijuna lira za izgradnju tvornice cementra u Puli unutar Arsenala. U listopadu 1926. tvornica je započela s radom paljenjem dvije peći za proizvodnju cementa. U listopadu 1932. godine tvornica nakon održane svečanosti počinje s proizvodnjom portlandskoga cementa. Tom je prilikom inaugurirana nova rotacijska peć proizvodnoga kapaciteta od 1500 kvintala cementa na dan. Iako je od početka postojanja proizvodila specijalni aluminatni cement, obični portlandski cement i od 1932. godine bijeli cement, od 1997. godine tvornica je nastavila proizvoditi jedino specijalni aluminatni cement.

## Danas
Tvornicom danas upravlja Istra cement d.o.o. iz Pule. Tvornica je danas druga u svijetu po količini proizvedenoga aluminatnog cementa. Od 1993. godine Istra cement posluje kao članica njemačkoga koncerna HeidelbergCementa.

## Zanimljivosti
* Godine 1937. na području tvornice cementa, u njezinom interijeru i eksterijeru, sniman je film *[[Čovjek na moru]]* (tal. *Uomo in mare*), redatelja Enrica Morettija.
Ville Münz u Puli

**Ville Münz u Puli** čine urbanističko-arhitektonsku cjelinu izgrađenu na početku 20. stoljeća u Kolodvorskoj ulici u Puli. Investitor u izgradnji bio je poduzetnik Jakob Ludwig Münz koji se već istaknuo gradnjom gradske tržnice, uvođenjem tramvaja itd.

Vile se nalaze u građevinskom nizu koji od hotela Riviere ide sjeverno prema željezničkom kolodvoru. Gradnja prvih kuća je započela 1904. godine, a dovršena 1905. godine. Projektanti koji su nadzirali gradnju bili su inženjer Enrico Polla i poslije njega bečki arhitekt Johann Pokorny. Do 1912. godine izgrađene su sve kuće u prepoznatljivom secesijskom stilu s obiljem arhitektonskih dekoracija florealnih motiva. Glavni projektant vjerojatno je bio Franz von Krauss, dok nije poznato jesu li i koliko udjela u projektiranju imali bečki arhitekt Johann Pokorny i domaći graditelji Enrico Polla, Rudolf Krischan i Virgilio Volpi.

Većina kuća je glavnim pročeljem okrenuta prema zapadu s pogledom na park i more. Sve imaju visoko prizemlje i tri kata stambene namjene, a pod ukođenom ravnom pločom krova etažu kombinirane uslužne i stambene namjene.

## Povezano
* Austrougarske vile i kuće u Puli
* Jakob Ludwig Münz

## Vanjske veze
* ĐILAS, Milica ''»Ville Munz« u Puli, urbanističko-arhitektonska cjelina s početka  20. stoljeća''
Palača Banke Italije u Puli

**Palača Banke Italije u Puli** (tal. *Palazzo della Banca d'Italia a Pola*) počela se graditi u Puli na samom kraju 1937. godine prema projektu talijanskog arhitekta Vincenza Munarija. Zgrada je primjer talijanskog racionalizma, arhitektonskoga stila koji se razvijao tijekom fašističkoga režima u Italiji zbog čega se kao sinonim često koristi pojam fašističke arhitekture. Po vanjskim elementima vrlo sliči Palači pošte i telegrafa u Grossetu arhitekta Angiola Mazzonija koju je dekorirao arhitektonskim skulpturama Napoleone Martinuzzi. Od svojega nastanka zgrada je imala financijsku funkciju, pa se prema institucijama koje je udomljavala kolokvijalno nazivala i zgradom ZAP-a ili danas zgradom FINA-e.

## Povezano
* talijanski racionalizam
Hotel Histria

**Hotel Histria** jedan je od hotela u pulskom turističkom naselju Punta Verudeli smješten nasuprot otoka Verude u Verudskome kanalu. Najveći je pulski hotel i otvoren je cijele godine. Osim soba i apartmana za odmor hotel Histria posjeduje veliku kongresnu dvoranu sa 700 mjesta, pa je česta destinacija kongresnoga turizma. Udaljen je 4 kilometra od centra Pule.

Vlasnik hotela je Arenaturist koji djeluje u sklopu hotelskoga lanca Park Plaze.

## Povezano
*Verudela

## Vanjske veze
*Službene stranice hotela
Villa Trapp u Puli

**Villa Trapp** (ponekad **Casa Trapp**), austro-ugarska je vila u pulskoj rezidencijalnoj četvrti Verudi izgrađena 1912.-1913. godine prema projektu arhitekta Ferdinanda Geyera. Naziv je dobila po vlasniku, slavnom austro-ugarskom podmorničaru Georgu Ludwigu von Trappu, čiji je život prikazan u filmskom klasiku *[[Moje pjesme, moji snovi]]*.

U tadašnjoj *Via Milizia* kao zadnja u nizu rezidencijalnih vila visokih časnika C. i kr. ratne mornarice dovršena je 1913. godine Trappova kuća. Istočno od svojeg prvoga susjeda Miklósa Horthyja, posljednjega zapovjednika austro-ugarske ratne mornarice, Georg von Trapp financirao je izgradnju vile s dvama katovima, dok središnji dio vile na južnoj strani ima tri kata. Glavni, rezidencijalni ulaz u vilu nalazio se s južne strane gdje se nalazi glavno ulazno stubište jednostavne forme i uokvireno kamenim stupovljem i ulaznim terasama istih oblika. Skladnost cjeline naglašavaju arkadure otvora lovačke sale u prizemlju, u čijem se unutarnjem dijelu ističe izvorni ukrašeni kasetirani drveni strop.

Vila je imala i pomoćne objekte za poslugu, kočiju i ogroman park.

## Povezano
* austro-ugarske vile i kuće u Puli
* Villa Trapp u Salzburgu
* Georg Ludwig von Trapp
Pješačka vojarna u Puli

**Pješačka vojarna u Puli** (njem. *k.u.k. Infanterie-Kaserne in Pola*, tal. *I. e R. Caserma d'Infanteria*), austro-ugarska vojarna izgrađena u Puli 1878. godine na mjestu nekadašnje crkve svetog Teodora u istoimenoj četvrti. U zgradi je bila smještena 87. c. i kr. pješačka regimenta "Freiherr von Succovaty".

## Historija
Nakon izgradnje 1878. godine, zgrada je služila u vojne svrhe kao vojarna za austro-ugarsko pješaštvo. Nakon završetka rata u njezine prostorije je uselila tvornica duhana, te tiskara. U Drugome svjetskom ratu sjeverni dio zgrade stradao je u bombardiranju, a na tom je mjestu izgrađena 1961.-1962. godine nova stambeno-poslovna zgrada prema Ostrogovićevu projektu. Zapadno i istočno krilo, sada odvojene zgrade, postale se prostori za tvornicu tekstila (Arena trikotaža) u zapadnom dijelu, te za Gradsku knjižnicu i Muzej suvremene umjetnosti Istre u istočnom dijelu (tzv. Stara tiskara).

## Povezano
*austro-ugarska ratna mornarica
Palača Demartini

**Palača Demartini**, građevina u Puli na adresi Kandlerova 8 iz vremena Austro-Ugarske, građena u venecijanskom stilu.

## Historija
Palača je izvorno kao jednokatnica s potkrovljem građena u doba Mletačke Republike, dok je sadašnji oblik dvokatnice poprimila u drugoj polovici 19. stoljeća. Posebno se ističe pročelje zgrade građeno u stilu mletačke gotike s lijepim triforama i balkonom. Zgrada je pod zaštitom države i za nju brine Odjel za graditeljsko naslijeđe grada. Vlasnik palače bila je obitelj Demartini koja je u Puli ostala i nakon pada Mletačke Republike 1797. godine. Obitelj je imala važnu ulogu u gradu i pod Austrijom, a dala je i jednog gradonačelnika Pule, Angela Demartinija.

## Izvori
* http://www.istrapedia.hr/hrv/2079/palaca-demartini/istra-a-z/

## Vanjske veze
Mornarička vojarna u Puli

**Mornarička vojarna u Puli** (puni naziv **C. i kr. mornarička vojarna u Puli**, njem. *k.u.k. Marinekaserne in Pola*, tal. *I. e R. Caserma di marina*), austro-ugarsko zdanje podignuto 1856. godine u Puli. Ovaj veliki objekt projektirali su za potrebe ratne mornarice austrijski vojni inženjeri i arhitekti pod utjecajem bečkoga romantičnoga historicizma, vodeće struje u onodobnoj arhitekturi. Na glavnom pročelju iznad glavnog ulaza u bijeloj krenelaciji stajao je velikim slovima natpis *[[Franjo Josip I.|Franciscus Iosephus I]] / [[Austrijsko Carstvo|Austriae Imperator]] / MDCCCLVI*. Zgrada je pretrpjela oštećenja u bombardiranju grada u Drugome svjetskom ratu izgubivši originalan četverokutan tlocrt zbog nerekonstrukcije porušenog južnog ugla. Danas je za svoje potrebe koristi Uljanik.

## Povezano
*austro-ugarska ratna mornarica
Mletačka utvrda u Puli

**Mletačka utvrda u Puli** (lokalno **Kaštel**), izgrađena je na najznačajnijem strateškom mjestu pulskoga zaljeva, na brežuljku na kojem su prethodno Histri locirali svoju gradinu, Rimljani *castrum*, a feudalna gospoda srednjovjekovni kaštel.

Utvrdu je projektirao i vodio izgradnju za mletačku republiku, francuski vojni inženjer Antoine De Ville između 1631. i 1633. godine.

Bila je dio obrambenog sustava Pule u XVII. st., koji je još uključivao tvrđavu na otoku Sv. Andrije te dva obrambena pojasa (nasipa): prvi približno po trasi današnje ulice Castropole, a drugi po perimetru antičkih i srednjovjekovnih zidina koje su bile rekonstruirane i nasipane radi prilagođavanja tadašnjoj ratnoj taktici obrane i moći naoružanja.

## Vanjske veze
Fort Monvidal

**Fort Monvidal** je utvrda koja se nalazi na istoimenom pulskom brežuljku. Izgradila ju je Austrija tijekom druge polovice 19. stoljeća radi zaštite glavne luke svoje ratne mornarice. Utvrda se nalazila u sektoru I Obalne regije Pula (njem. *Küstenabschnitt Pola*), a klasificirana je kao utvrdna kula ili kaštel (njem. *Turm (Kastell)*).

Utvrda Monvidal spada u skupinu polukružnih, odnosno potkovastih samostalnih fortifikacijskih objekata građenih na periferiji grada, oko pulske luke, u vrijeme podizanja Arsenala (između 1852. i 1856.), zbog njegove zaštite i kao nadopuna postojećeg obrambenog sustava izgrađenog između 1816. i 1818. godine. Služila je za obranu kopna i mora i bila je okrenuta od sjeveroistoka do jugozapada, a domet njenih topova bio je od 800 do 1.000 metara.

Ovaj teoretski neprobojan pojas nije bio nikada upotrijebljen jer nije bilo napada. Usprkos tome, utvrde su ispunile svoju ulogu, jer je samo njihovo postojanje omogućilo da Pula u tom razdoblju ne bude napadnuta, što je posebno došlo do izražaja nakon bitke kod Visa.

Utvrde su bile jednim dijelom ukopane u brdo i vrlo jednostavno oblikovane, a arhitektura se prilagođavala čistoj geometriji. Karakteristično je da su potpuno izgrađene od kamena, tradicijskim materijalima i tehnikama gradnje koje su se u Puli počele razvijati već u doba Rimskog Carstva u čemu leži njihova velika vrijednost. U gradnji utvrde Monvidal sudjelovala je kamenoklesarska radionica obitelji Valle, u ovom slučaju Jozefa, koja je radila i na brojnim drugim pulskim građevinama, a popravila je i urušeni luk Arene.

Fort Monvidal je u relativno dobrom stanju, a posljednja vojska koja ga je koristila bila je JNA. Nakon što ju je JNA napustila utvrda se povremeno koristila u različite svrhe, pa je tijekom 1960-ih ili 1970-ih bila noćni bar, potom je služila kao skladište knjižare, a jedno ju je vrijeme koristila plastičarska radionica. Bočni dijelovi glavnog portala teško su oštećeni kako bi se omogućio ulazak kamiona u utvrdu.

Vlasnik utvrde i okolnog terena je MORH.

## Povezano
* Pulske fortifikacije
* Nacionalna udruga za fortifikacije Pula
* Povijest Pule
* Pula
Fort San Giorgio

**Fort San Giorgio** utvrda je na pulskom brežuljku Monte Ghiro koju je izgradila Austrija tijekom druge polovice 19. stoljeća radi zaštite glavne luke svoje ratne mornarice. Utvrda se nalazila u sektoru I Obalne regije Pula (njem. *Küstenabschnitt Pola*), a klasificirana je kao utvrdna kula ili kaštel (njem. *Turm (Kastell)*).

Fort San Giorgio (utvrda sveti Juraj) nalazi se u blizini pulskog groblja. Po vojnoj terminologiji je for, karakteristična stalna utvrda za samostalnu obranu, a istodobno je sastavni dio moćnog fortifikacijskog sustava iz 19. stoljeća, u vrijeme kada je Pula postala glavna vojno-pomorska baza austrijske mornarice. Kao i niz drugih utvrda na području Pule, Sveti Juraj ima kružni oblik s promjerom u osnovi oko 35 metara. Građen je kamenim klesancima, s okruglim dvorištem i cisternom u sredini, te ulazom sa zaštićenim pretprostorom.

## Reference

## Povezano
* Pulske fortifikacije
* Nacionalna udruga za fortifikacije Pula
* Povijest Pule
* Pula
Fort Punta Christo

**Fort Punta Christo** je obalna utvrda na istoimenom pulskom poluotoku koju je izgradila Austrija krajem 19. stoljeća radi zaštite glavne luke svoje ratne mornarice. Utvrda se nalazila u sektoru II Obalne regije Pula (njem. *Küstenabschnitt Pola*), a klasificirana je kao obalna oklopna utvrda (njem. *Werk (Küstenfort) mit Panzer*).

Fort Punta Christo na nadmorskoj visini od 45 m postavljena je na najistaknutije mjesto koje sa sjevera zatvara ulaz u pulski zaljev. U čuvanju "pulskih vrata" pomagali su joj lukobran i Fort Musil smješten na istoimenom poluotoku koji je s juga zatvarao pulski zaljev. Osim toga, Fort Punta Christo štitio je južni ulaz u Fažanski kanal.

Nakon što je tada zapuštena tvrđava uređena zahvaljujući radu udruga Punta Christo i Seasplash, 2003. i 2004. godine se u njoj održao festival Seasplash, a danas je mjesto održavanja festivala Outlook i Dimensions.

Na ovoj su utvrdi snimljene pojedine scene filma u kojem glavnu ulogu igra Mirko Filipović.

## Reference

## Povezano
* Pulske fortifikacije
* Nacionalna udruga za fortifikacije Pula
* Povijest Pule
* Pula
Fort Turtian

**Fort Turtian** utvrda je u pulskom prigradskom naselju Šikići koju je izgradila Austrija krajem 19. stoljeća radi zaštite glavne luke svoje ratne mornarice. Utvrda se nalazila u sektoru V Obalne regije Pula (njem. *Küstenabschnitt Pola*), a klasificirana je kao utvrda (njem. *Werk (Küstenfort) ohne Panzer*).

Fort Turtian usječen je u brdo koje se nalazi južno od prometnice koja spaja Pulu i Ližnjan. Utvrda je lako uočiva s pulske strane zbog svoje veličine. Utvrda predstavlja jednu od najvažnijih točaka u srednjem fortifikacijskom prstenu oko Pule.

## Povezano
* Pulske fortifikacije
* Nacionalna udruga za fortifikacije Pula
* Udruga Turtian
* Povijest Pule
* Pula
Fort Verudella

**Fort Verudella** je obalna utvrda na istoimenom pulskom poluotoku koju je izgradila Austrija krajem 19. stoljeća radi zaštite glavne luke svoje ratne mornarice. Utvrda se nalazila u sektoru VI Obalne regije Pula (njem. *Küstenabschnitt Pola*), a klasificirana je kao obalna oklopna utvrda (njem. *Werk (Küstenfort) mit Panzer*).

Fort Verudella nalazi se na 31 m nadmorske visine, a građen je i opreman u razdoblju od 1881. do 1886. zajedno s obližnjom baterijom San Giovanni s kojom čini jedinstven obrambeni sklop. Fort je peterokutnoga približno simetričnog tlocrta i sastoji se od zemljano-kamenoga središnjega bloka s dvoetažnom grkljanskom vojarnom utopljenom u njegov masiv. Vojarna je građena od fino obrađenih kamenih blokova, opeke (svodovi), betona i armiranog betona. Vojarna se nalazila u prizemlju i na prvom katu, a osim smještaja za vojnike imala je telefonsku centralu, spremište ugljena, strojarnicu, prostorije za sanitet, skladište za granate, dizalo za dostavu streljiva, itd. Prema podacima iz 1903, posadu su činili zapovjednik, četiri časnika i oko 120 vojnika.

Fort Verudela primjer je prilagodbe oklopnih utvrda starijega tipa fortifikacije za ono vrijeme modernom naoružanju kakvim je bila opremljena turela s dvije 280&nbsp;mm topničke cijevi, te je u tome njegova velika povijesna vrijednost.

## Povezano
* Pulske fortifikacije
* Nacionalna udruga za fortifikacije Pula
* Povijest Pule
* Pula

## Vanjske veze
* O Fort Verudelli na stranicama Aquariuma Pula
Histria festival

**Histria festival** je međunarodni glazbeno-scenski festival koji se svake godine održava u Puli.

Ovaj festival prepoznatljiv u cijeloj Europi, zasigurno je najuspješniji festival u Hrvatskoj i šire o čemu svjedoče programi koji su do sada okupljali brojne svjetski poznate izvođače, a o kvaliteti festivala govore imena koja ga podupiru i u njemu sudjeluju.

Iako je glavno mjesto održavanja festivala Pula (Amfiteatar, a ponekad i druga mjesta poput Katedrale i Kaštela), neke manifestacije u okviru Histria festivala održavale su se na Brijunima, u Medulinu, Eufrazijevoj bazilici u Poreču i crkvi sv. Eufemije u Rovinju.

Prvi Histria festival započeo je 1999. godine i od tada se održava jednom godišnje i to u ljetnim mjesecima. Program Histria festivala obuhvaća brojne balete, opere, mjuzikle, solo nastupe te pop-rock koncerte nekih od najvećih zvijezda svjetske popularnoglazbene scene.

Za osnivanje i organizaciju festivala zadužen je Bashkim Shehu, skladatelj, glazbeni pedagog i sveučilišni profesor.

Histria festival ostvaruje svake godine visoku posjećenost koja je posljedica nastupa brojnih domaćih i svjetskih zvijezda koje su dosad nastupale na festivalu: Anastacia, Andrea Bocelli, Buena Vista Social Club, Eros Ramazzotti, Izraelska filharmonija i Zubin Mehta, Jamiroquai, José Carreras, Ansambl LADO, Luciano Pavarotti, Maksim Mrvica, New Imperial Russian Ballet, Nina Badrić, Norah Jones, Paco de Lucia, Placido Domingo, SNG Maribor, Tony Cetinski, Veryovka, Zdravko Čolić, Zucchero i brojni drugi.

## Vanjske veze
* Službene stranice ''Histria festivala''
Mažoretkinje Grada Pule

Pulske mažoretkinje osnovane su 1992. godine i jedan su od najstarijih sastava mažoretkinja u Hrvatskoj. Od siječnja 2008. djeluju kao samostalna udruga.Simbolički su čuvarice ključeva grada Pule, te su u svojim zeleno-žutim uniformama prepoznatljiv znak Pule gdje god se pojave. Svojom mladošću i dobrim koreografijama plijene pažnju sugrađana i turista. Pulske mažoretkinje broje 169 članica i djeluju u devet sastava  koji treniraju na prvom katu MMC-a Karlo Rojc. Godišnje održe preko 2400 sati treninga i oko 50 nastupa.

Od 2002. godine aktivne su članice Hrvatskog mažoret saveza, te od tada sudjeluju na smotrama, regionalnim i državnim prvenstvima u mažoret plesu.

Posebnu važnost pridaju prijateljskim vezama s ostalim mažoret timovima pa ih se često može vidjeti na gostovanjima izvan Pule. U tim prilikama djevojke u zeleno-žutim odorama uvijek nastoje na što bolji način predstaviti sebe i svoj grad. 

Na 11. Državnom prvenstvu u Pakoštanama Hrvatski mažoret savez dodijelio je pulskim mažoretkinjama priznanje "Stanko Mazor" za najveći doprinos razvoju mažoret plesa u Hrvatskoj.

## Izvor
Gradska knjižnica i čitaonica Pula

**Gradska knjižnica i čitaonica Pula** je javna ustanova koja obavlja knjižničnu i informacijsku djelatnost gradske knjižnice u Puli. Osnovana je 1957. godine. Obavlja poslove matične djelatnosti za narodne i školske knjižnice Istarske županije.

Gradska knjižnica i čitaonica svoje djelovanje započela je kao *Općinska knjižnica i čitaonica* 10. prosinca 1957. godine u prostorima na Giardinima. Nakon 47 godina djelovanja na istoj lokaciji i u istim prostorima na Giardinima, Gradska knjižnica i čitaonica Pula preselila se 2004. u moderno uređen i opremljen prostor zgrade bivše Tiskare. Na 1.876 četvornih metara otvorila je vrata novim sadržajima i bogatijim knjižničnim uslugama.

## Ogranci
* **Dječja knjižnica** nalazi se u sklopu GKČ Pula od 1970. godine nakon pripojenja. Ovaj ogranak osnovalo je 1957. godine *[[Društvo Naša djeca]]*.
* **Knjižnica Veruda** otvorena je 1977. godine u istoimenom naselju.
* **Knjižnica Vodnjan** pripojena je 1977. godine Gradskoj knjižnici
* **Knjižnica Žminj** u Čakavskoj kući u Žminju započela je s radom kao ogranak Gradske knjižnice i čitaonice Pula 2002. godine.
* Pokretna knjižnica **Bibliobus** započela je s radom 1978. godine obilazeći 45 stajališta bivše općine Pula. Zbog dotrajalosti vozila bibliobusna služba prestala je s radom 1989. godine.
* **Multimedijalna čitaonica – MUČ** otvorena je 31. srpnja 2003. godine i prestala s radom iduće zbog otvaranja nove Knjižnice.

## Službe
* Matična služba za talijanske knjižnice u Republici Hrvatskoj dodijeljena je Gradskoj knjižnici i čitaonici 1991. godine – danas **Središnja knjižnica za talijansku nacionalnu manjinu** (tal. *Servizio bibliotecario centrale per la Comunita' nazionale italiana in Croazia*).
* **Matična služba za narodne i školske knjižnice u Istarskoj županiji** dodijeljena je Knjižnici 1995. godine. Matična služba obavlja stručni nadzor nad narodnim i školskim knjižnicama u Istarskoj županiji, prati njihovo poslovanje, stanje i potrebe. Savjetodavno pomaže knjižnicama i osnivačima u rješavanju organizacijskih problema, ustroju novih odjela i službi.

## Reference

## Vanjske veze
* Službene stranice ''Gradske knjižnice i čitaonice Pula''
Kulturno-umjetničko društvo Uljanik

**KUD Uljanik** je kulturno-umjetničko društvo iz Pule osnovano 1967. godine. Jedino je folklorno društvo u Istri, a i među rijetkima u Hrvatskoj koje osim koreografija tradicijskih plesova užeg zavičaja, na repertoaru ima plesove iz gotovo svih krajeva Hrvatske.

Osim plesova iz Istre i ostatka Hrvatske, program KUD-a obogaćen je i plesovima iz susjednih zemalja: Slovenije, Bosne, Srbije i Makedonije. Koreografije potpisuju Stjepan Celić, Salko Salihi i Nerina Štajner iz Pule i Milivoj Miljan iz Repušnice. KUD Uljanik pod vodstvom Drage Draguzeta njeguje i glazbenu baštinu: izvornu istarsku pjesmu i svirku na istarskim glazbalima kao i izvorne pjesme iz drugih krajeva Hrvatske, koje kvalitetno izvodi narodni orkestar pod vodstvom gospodina Josipa Lebara.

KUD broji oko 100 članova koji djelaju u 5 grupa: dvije muzičke (tamburaški orkestar i istarski narodni instrumenti) i tri plesne (juniori, seniori i veterani).

Program KUD Uljanik predstavlja na brojnim nastupima u zemlji i inozemstvu. Samo posljednjih 10 godina društvo je imalo više od 350 nastupa u gotovo svim zemljama Europe. Također je sudjelovalo na županijskim, republičkim i međunarodnim smotrama i festivalima. Dobitnik je brojnih priznanja i nagrada.

## Vanjske veze
* Stranice ''KUD Uljanika''
Klub Uljanik

**Klub Uljanik** je disco klub s najdužom tradicijom urbanog kluba na području bivše Jugoslavije, otvoren 1965. u Puli.

Jedan je od glavnih pulskih destinacija za zabavu, a zasigurno glavna destinacija za završetak zabave svaki vikend. Nalazi se u Dobrilinoj ulici u samom centru Pule odmah uz južnu stranu Mornaričkog kasina, uz sjeverozapadno podnožje Monte Zara.

Klub je podijeljen na tri dijela: mala i velika sala te prostrana ljetna terasa. Kako je klub prvenstveno rockerski, u maloj sali se pušta lagani stariji strani rock i hrvatski hitovi (Prljavo kazalište, Hladno pivo, Gustafi...) te ponekad pokoja navijačka himna. U velikoj sali mogu se čuti zvuci dancea, r'n'b-a, techna, a pred kraj i hrvatski rock.

U Uljanik većinom zalaze studenti, no zapravo se može naći bilo koga bilo kad. Glavni studentski dan je četvrtak kada se održava *Student party*, dok su subotom matineje za srednjoškolce. Susreti generacija okupljaju one u srednjim godinama, kada pultove preuzimaju DJ-evi koji su ondje prethodno radili. Petkom su uobičajeni koncerti manje poznatih, ali kvalitetnih bendova iz Istre i šire. Preko ljeta može se naći i puno turista u potrazi za hrvatskom zabavom.

Osim najvažnijeg tjednog događaja *Student partyja* koji se tradicionalno od 2001. godine održava četvrtkom, te *Susreta generacija* koji se održavaju četiri puta godišnje, treba spomenuti i *Tribute koncerte*, poput Queen tribute i Guns N' Roses tribute, koji lako napune veliku salu.

U Uljaniku često koncerte imaju poznate hrvatske grupe poput Leta 3 ili Gustafa.

## Reference

## Vanjske veze
* Službene stranice ''Kluba Uljanik'' 
* O ''Uljaniku'' na izlasci.net
Puhački orkestar Grada Pule

**Puhački orkestar grada Pule** je simfonijski orkestar osnovan 1993. godine. Član je istoimene udruge koja ima sjedište u Rojcu u Puli.

Repertoar Puhačkog orkestra je zahtjevan, bogat i stilski raznolik. Posebnu kvalitetu orkestru daju petnaest članova vrsnih solista. Ljubav prema glazbi, dobra organizacija rada, stručnost dirigenata Ante Dobronića i Branka Okmace, prostor u kojem se svakodnevno vježba i posebno briga o mladim članovima, dali su i rezultate - od svog osnutka do danas orkestar je značajan kulturni činitelj u Puli, Istri i Hrvatskoj.

Puhački je orkestar i jedan od najboljih takvih orkestara u zemlji što potvrđuju osvojene zlatne plakete na natjecanju puhačkih orkestara Republike Hrvatske.

Dosad je izvedeno više od 330 nastupa, protokolarnih, promenadnih i svečanih koncerata, uz sudjelovanje poznatih pulskih solista.

## Vanjske veze

*Puhački orkestar grada Pule
Infarkt (album)

***Infarkt*** je album skupine Atomsko sklonište objavljen 1978. godine.

## Popis pjesama
#Na proplanku čeka cvijet
#Na kraju stoljeća
#Infarkt
#Rađaju se nova djeca
#Bez kaputa
#Djevojka broj 8
#Pakleni vozači
#Zvao sam i miliciju
#Periferni vremeplov
#Oni što dolaze za nama

## Članovi grupe
*Sergio Blažić Đoser, vokalni solist
*Dragan Gužvan, gitara
*Paul Bilandžić, orgulje i vokal
*Saša Dadić, bubnjevi
*Bruno Langer, bas-gitara i vokal
*Boško B. Obradović, recitacija
Terra Mistica

**Terra mistica** je osmi studijski album pulske rock skupine Atomsko sklonište.

Novi album izlazi 1995. godine i to je prvi (za sada i jedini) album kojeg je izdala Croatia Records (ex Jugoton). Na njemu se nalaze devet pjesama u standardnom rock stilu.

## Popis pjesama
# *Moja zemlja* - [5:16] 
# *Ciganka* - [5:01] 
# *Izvan sazvježđa* - [5:37] 
# *Ona* - [3:51] 
# *Svirao je R&R* - [5:09]
# *Ljetne djevojke* - [4:26] 
# *Sam* - [4:37] 
# *Ne tuguj* - [6:23] 
# *Kišni blues* - [3:54]

## Članovi grupe
*Bruno Langer, bas, vokal
*Ranko Švorcan, gitara
*Nikica Duraković, bubnjevi

## Izvori
U vremenu horoskopa

***U vremenu horoskopa*** je album skupine Atomsko sklonište objavljen 1980. godine.

## Popis pjesama
#Ne želim da te izgubim
#Novi karijerista
#Da li je dozvoljeno razgledanje vašeg vrta
#Čedna gradska lica
#U vremenu horoskopa
#Želja za željom
#Nešto nam holivudski reci
#Čuvaj se čistunaca i ljudi bez mana
#Generacija sretnika
#Gazi opet čizma

## Članovi grupe
*Sergio Blažić Đoser, vokalni solista
*Bruno Langer, bas-gitara i vokal
*Dragan Gužvan, gitara
*Saša Dadić, bubnjevi
*Boško B. Obradović, recitacija
Mentalna higijena

**Mentalna higijena** je peti studijski album pulskog rock sastava Atomsko sklonište.

Album je snimljen u samo dva dana u vrhunskoj produkciji Johna Etchellsa u londonskom JAM studiju. Tekstove i glazbu u cjelosti je napisao Bruno Langer pa time u potpunosti preuzima sve ključne funkcije. Ta će ploča postati njihov najprodavaniji i najpopularniji album te će njome osvojiti sam vrh jugoslavenske rock scene: osvojit će naslov najbolje grupe godine. Mentalna higijena je istovremeno i komercijalna i kvalitetna. Izdala ju je diskografska kuća RTV Ljubljana. Vrhunska glazba i novi, svježi i primjetno drugačiji tekstovi doveli su grupu na vrhunac popularnosti.

Na Mentalnoj higijeni nalazi se najveći hit, a to je Treba imat dušu koja je tri mjeseca bila neosporivi br. 1 na jugoslavenskim top ljestvicama. Jedan dio tiraže ploče Mentalne higijene snimljen je s pogreškom, tako da Treba imat dušu preskače na samom početku. Pored nje, tu su još i: Na palubi jada, Jonhy, Žuti kišobran, Kraljica Cigana...

Najbrža pjesma je Pun mjesec. Album završava pjesmom Mutna Rijeka, čiji je tekst nastao po istinitom događaju. Poznati saksofonist i član grupe King Crimson, Mell Collins, odsvirao je solo dionicu u toj pjesmi, a pojavljuje se i u pjesmi Žuti kišobran. Ploča se, za manje od mjesec dana, prodala u preko 150.000 primjeraka i na kraju dostigla platinastu tiražu.

## Članovi grupe
*Glavni vokal - Sergio Blažić
*Bas, tekst i vokal - Bruno Langer
*Gitara - Dragan Gužvan
*Bubnjevi, klavijature - Zdravko Širola

## Popis pjesama
#Treba imat' dušu
#Na palubi jada
#Rahela
#Johny
#Žuti kišobran
#Kraljica Cigana
#Pun mjesec
#Iza zida
#Mutna rijeka
Rondo Histriae

**Rondo Histriae** - mješoviti pjevački zbor (Pula, Hrvatska), vaninstitucionalna udruga za kulturnu, glazbenu i scensku građansku inicijativu.

## Povijest zbora
  
Zbor je utemeljen 2004. godine, a djeluje pod ravnanjem prof. Vinke Burić. Njeguje program klasičnih zborskih djela i zborskih obrada skladbi iz oblasti etno, te pop i rock glazbe, s posebnim naglaskom na zborska ostvarenja nastala u istarskom podneblju i temeljena na istarskoj ljestvici i istarskom glazbenom idiomu. Za oblikovanje osebujnog glazbenog  izričaja zbora Rondo Histriae posebno su zaslužni Mo. Miroslav Homen, prof. Neven Radaković i prof. Vinka Burić.

Zbor Rondo Histriae nastupao je na manifestacijama zborskog pjevanja “Naš kanat je lip” u Poreču, danima duhovne glazbe Cro Patria u Splitu, susretu pjevačkih zborova “Sveta Eufemija” u Rovinju, županijskoj smotri zborova u Novoj Gradiški, PANfestu u Ravnoj Gori i dr.
Zbor je nastupao i u Francuskoj (Clermont-Ferrand, Romagnat, Angers i Cannes) na manifestacijama “La Viva - zbor za ljudska prava”, u Srbiji (Bač i Selenča) na “Danima europske baštine”, te u Puli sa zborom “Voices from the Heart” iz Portsmoutha, NH, SAD.

Na 30. Festivalu zborskog pjevanja “Viliam Figuš Bystri” u Banskoj Bystrici (Slovačka), zbor je 2008. osvojio drugo mjesto i “Zlatnu lentu”, a iste godine i prvo mjesto na 43. Mokranjčevim danima u Negotinu (Srbija).